তাঁর অভিনীত প্রথম সিনেমার নাম "তওবা"। কিন্তু প্রথম মুক্তি পায় "পাগলি"। ১৯৯১ সালে মোস্তফা আনোয়ার পরিচালিত "কাসেম মালার প্রেম" সিনেমায় একক নায়ক হিসেবে প্রথম সুযোগ পান। "কাসেম মালার প্রেম" সিনেমার দারুন ব্যবসায়িক সাফল্যের কারণে, মান্না ঘুরে দাড়ানোর সুযোগ পান হয়ে যান ঢাকাই সিনেমার যুবরাজ।। তাকে নিয়ে পরিচালকেরা আগ্রহ দেখাতে শুরু করেন। এরপর কাজী হায়াত পরিচালিত "দাঙ্গা" ও "ত্রাস" সিনেমার কারণে, তাঁর একক নায়ক হিসেবে প্রতিষ্ঠা পাওয়া সহজ হয়ে যায়।

এরপর মোস্তফা আনোয়ারের "অন্ধ প্রেম"। মনতাজুর রহমান আকবরের "প্রেম দিওয়ানা", "ডিস্কো ড্যান্সার", "বাবার আদেশ"। কাজী হায়াতের "দেশদ্রোহী", "তেজী", সিনেমাগুলো মান্নার অবস্থান শক্তভাবে প্রতিষ্ঠিত করে। ১৯৯৭ সালে মান্না "লুটতরাজ" সিনেমার মাধ্যমে প্রথম সিনেমা প্রযোজনায় নামেন।

১৯৯৮ ও ১৯৯৯ সালে মুক্তি পায় মনতাজুর রহমান আকবরের "শান্ত কেনো মাস্তান" ও "কে আমার বাবা"। ১৯৯৯ সালে কাজী হায়াতের "আম্মাজান", এই সিনেমাটি বাংলা চলচিত্র ইতিহাসের অন্যতম ব্যবসা সফল চলচিত্র। এরপর রায়হান মুজিব ও আজিজ বাবুলের "খবর আছে"। মান্না প্রযোজিত দ্বিতীয় সিনেমা ও মালেক আফসারি পরিচালিত "লাল বাদশা"।

মান্না তার শক্তিশালী কণ্ঠ, সাবলীল অভিনয়, বিপ্লবী সব চরিত্র দিয়ে তিনি হয়ে উঠেছিলেন গণমানুষের নায়ক।ফোক, সামাজিক, অ্যাকশন, রোমান্টিক ও ফ্যামিলী ড্রামা সকল ধরনের অভিনয়ে হয়ে ওঠেন ঢালিউড ইতিহাসে অপ্রতিদন্ধী অলরাউন্ডার অভিনেতা। তার অভিনয়, কথার ধরন সব কিছু মিলেই একটা আলাদা স্বতন্ত্র স্টাইল তিনি দাঁড় করিয়েছিলেন, তাকে মাথায় রেখে স্ক্রিপ্ট রাইটার গল্প লিখতেন পরিচালক সিনেমা পরিচালনা করতেন।

মান্না প্রায় ১০০ এরও অধিক পরিচালক এবং ৬১ জন নায়িকার বিপরীতে নায়ক হিসেবে অভিনয় করেছেন যা ঢালিউড চলচ্চিত্রের ইতিহাসে একটি বিরল রেকর্ড।

মান্না শুধু জনপ্রিয় চলচিত্র অভিনেতাই ছিলেন না, ছিলেন সফল একজন চলচিত্র প্রযোজক। তার প্রযোজনা প্রতিষ্ঠানের নাম কৃতাঞ্জলি চলচিত্র। তাঁর প্রযোজনা প্রতিষ্ঠানের প্রতিটি সিনেমাই ব্যবসা সফল। ছবিগুলো হচ্ছে "লুটতরাজ", "লাল বাদশা", "আব্বাজান", "স্বামী স্ত্রীর যুদ্ধ", "দুই বধূ এক স্বামী", "মনের সাথে যুদ্ধ", "মান্না ভাই" ও "পিতা মাতার আমানত"।

প্রারম্ভিক জীবন
সাংগঠনিক নেত্রীত্ব
মৃত্যু
কর্মপরিধি